Sulanová, Magdaléna, poslankyňa NR SR (2021-02-25):
Vážený pán podpredseda, milé kolegyne, milí kolegovia, odznelo to tu takmer z každých úst všetkých vystupujúcich, že všetci chceme vyriešiť tento stav, všetci chceme, aby sme už sa vrátili do pôvodného stavu, všetkým nám ide o to dobro. Len v jednom sa rozlišujeme, že tie prostriedky, ako to dosiahnuť, v tom sa absolútne my odlišujeme. Kým vy si, vy tvrdíte, že môžeme riešiť túto kritickú situáciu predlžovaním núdzového stavu, ja osobne, a hovorím, myslím, aj za kolegov, my si myslíme, že práve núdzový stav spôsobí, že tá situácia sa bude naďalej zhoršovať. Nič sa nevyrieši, naopak. A stačí jednoduchý sedliacky rozum, stačí sa pozrieť na to, máme tu už rok, takmer rok núdzový stav a čo? Stále je to horšie a horšie. A ja sa pýtam, ale kedy sa zastavíme? Kedy uznáme, že skutočne týmto núdzovým stavom nič nevyriešime? Kedy? Koľko ľudí musí ešte zomrieť? Ja si osobne myslím, že samozrejme, že existuje riešenie. Poukážem na to, aké chyby sa urobili a o čom si ja myslím, že spôsobilo túto kritickú situáciu, že sme teraz najhorší na svete. Tak zoberme si rúška teraz, hej? V poriadku, rúška boli a ja, keď som porodila dieťa, som chvíľu nosila, aby som nenakazila, nosia lekári, rúška majú svoj význam, ale nemôže to ísť ad absurdum, že sa nariadi, keď človek ide sám do prírody sa prejsť do lesa, že tam musí mať rúška, rúško, hej? Pred čím ho to rúško chráni, respektíve pred kým ho to rúško chráni? Pred vtákmi, pred stromami? A to skutočne mi potvrdili, moja dcéra mi povedala, bola sa prechádzať a kontrolovali policajti, či má rúško v lese, hej? Čiže toto je ad absurdum. Hej? Preto my nehovoríme, že tie rúška majú, ale majú svoj obmedzený význam. Áno? Keď niekto sa cíti, že je prechladnutý, áno, a ide do kolektívu, tak mal by si to rúško dať, aby nenakazil ostatných. To je, ďalej. Poďme k nemocniciam. Nemocnice, hovoríme o tom, že to nezvládajú atď., je katastrofálny stav. V prvom rade už ste tu, jedenásť mesiacov vládnete, vedelo sa o tom, začalo sa na jar 2020, nakupovať sa začali tie ventilátory a pritom sa ďalej vedelo, že nemáme vyškolený personál. Mne lekári potvrdili, máme to, máme to v nemocnici a nikto to nevie obsluhovať, my to jednoducho nemôžeme použiť. Tak prečo sa, dobre, na začiatku neboli takto a to sa nedá za jeden-dva dni. Deväťdesiat percent pacientov, ktorý ide na ventiláciu, zomiera a to z toho titulu, že sa nevedia obsluhovať tie ventilácie, v postate tie a potvrdili mi to viacerí lekári, ktorí sú pri tom, že tie ventilátory alebo jak, tá ventilácia ich vlastne zabije. Akonáhle ide pacient, minimálne 90 % z nich zomrie, keď sa, keď je v takom stave, že musí na to, lebo to nevieme, s tým zaobchádzať, zbytočne sme ich nakúpili, zabíjame tým ľudí. Hovoríme nemocnice, že je málo miest, tak a tak prečo sa stále likvidujú nemocnice a búrajú? Teraz som najnovšie počula, ja teda som vyrástla na Kramároch, že idú sa Kramáre zbúrať. A to už je za vašej vlády. Áno, tie nemocnice, o ktorých ste hovorili, že išli buď do súkromných alebo sa, však v Bratislave koľko sa rušilo? Pri Modrom kostolíku zrušená, Hlboká zrušená, čo má ešte, no minimálne tri-štyri nemocnice zrušené, hej? A teraz ešte Kramáre, lebo developeri si myslia, že Kramáre sú veľmi atraktívna lokalita, treba tam znova nastavať byty, z ktorých sa potom tí ľudia nebudú vedieť ako, ako dostať, pretože tam už je katastrofálna dopravná situácia. No takže to je ďalší, to je ďalšia vec. Áno, spôsobila to predovšetkým privatizácia za dzurindizmu. Toto bol hlavný problém. Rázsochy sa nezbúrali, sa nedostavali, to bol problém predchádzajúcej vlády, hej, ale to je jeden príklad. Takže máme tu problém s nemocnicami, ale aby tie nemocnice neboli preplnené, tak, prosím vás pekne, nejdeme, takto, vrátim sa teda k testovaniu, aby som a potom nadviažem tie nemocnice. Tak testujeme ľudí a čo ďalej? No keď ten človek je pozitívny a nebodaj má ešte aj nejaké, teda je pozitívny s prejavmi choroby, tak to nazvem, tak idem ho liečiť, ale vám je to jedno, on je pozitívny, dovidenia, dostane na druhý deň výsledok a choď domov a staraj sa o seba. Vieme, ako sa to, ako sa táto situácia rieši, India, Brazília, Južná Amerika atď. India, jeden aj pol miliardy obyvateľov. Kľudne to zvládajú, pretože každý, kde sa prejavia nejaké účinky choroby, okamžite dostáva balíček. A sú tam, je tam kyselina salicylová, sú tam patričné vitamíny, áno, je tam podpora imunity a možno aj nejaký podobný liek ako u nás, čo nazývame Ivermektín, hej? Dostanú to okamžite a tým zabraňujú úmrtiam. Lenže u nás nie. Ja vám teraz prečítam, čo povedal, ja som si ešte v septembri, som si prečítala veľmi pozoruhodnú informáciu od analytika doktora Juraja Mesíka, ktorý bol kedysi, neviem, či zakladal, ale bol členom MESA10. Tak tento analytik tvrdí: „Hoci ministerstvo zdravotníctva pred pár týždňami schválilo“, tak to sa týka terajšej situácie, aj takto, Juraj Mesík na Ivermektín upozorňoval, ja som to osobne čítala v auguste alebo v septembri, vedelo sa o tom, povedal, že to zachraňuje ľudí v celom svete. Pôsobil v rôznych krajinách, dokonca, neviem, tuším, aj v Spojených štátoch bol nejaký poradca atď., čiže človek, ktorý prešiel svet, má skúsenosti, nie, my sme to absolútne ignorovali. Horko-ťažko teraz v januári, koncom januára sa povedalo, že dobre, ideme na to, a to on reaguje na tú informáciu, že ministerstvo zdravotníctva pred pár týždňami schválilo „užívanie Ivermektínu na Slovensku. Chorí sa k nemu však ešte tak skoro nedostanú. V lekárňach nie je dostupný.“. Juraj Mesík z toho obviňuje vládu a tvrdí, že Matovičov masaker nerušene pokračuje. A hovorí o tom, že zásadný podiel zodpovednosti na súčasnom stave má člen poradného orgánu vlády profesor Pavol Jarčuška, ktorý uprednostňuje tisíckrát drahší a neúčinný Remdesivir, ktorý podľa analytika môže byť problém v tom, že Pavol Jarčuška a jeho príbuzní a mnohí jeho kolegovia sú už roky na výplatnej listine firmy Džilid (Gilead, pozn. red.) alebo Džailid, alebo neviem presne, ako sa to volá, či to je francúzsky alebo anglicky, ktorá vyrába a predáva Remdesivir. Takže tu máme ďalšie, tu sú zase záujmy, sú tu obchodné záujmy a je tu znova zarobiť, teda cieľ zarobiť. Citujem ešte Mesíka, keď hovorí, že: „slovenská vláda koná na základe korupcie a jej konkrétni členovia nesú podľa mňa trestnoprávnu zodpovednosť za masaker mnoho tisíc občanov Slovenskej republiky, vychádzam z tvrdých faktov a čísiel. Za nimi stojím a znova opakujem, bezprecedentná historická tragédia, do ktorej Matovičova vláda priviedla Slovensko a ich občanov, je výsledkom obludnej nekompetentnosti vlády a hlbokej korupcie.“. Takže keby som to povedala ja, no tak iste, vy ste zlí, vy tu, táto opozícia na nás kydáte, prosím, Juraj Mesík, si zistite, kto je tento človek. A tento Remdesivir, tento Ivermektín on odporúčal už dávno, čiže riešenie je, keď je niekto nakazený, teda pozitívny a zle sa cíti, každý by mal mať okamžite k dispozícii Ivermektín. Tento Ivermektín treba, dokonca aj pri prevencii je vynikajúci, pretože keď člen rodiny jeden je pozitívny, druhí nie, tak mohli by zobrať preventívne túto dávku, aby sa nenakazili. Ďalej posilňovať treba imunitu, sú rôzne prostriedky na posilňovanie imunity. No, bohužiaľ, som sa ďalej nedostala. Ďakujem za pozornosť.